**Памылкі, на якія трэба звярнуць увагу пры праверцы кантрольных і экзаменацыйных работ:**

1. Кропкі над **літарай Ё** ставіць абавязкова, таму кожная літара, у якой вучань прапусціў кропкі над літарай ё, лічыцца за памылку
2. Выносяць як арфаграфічную памылку **апіскі**, якія скажаюць графічны выгляд слова.
3. Адносяць да грубых **пунктуацыйных** памылак памылку ў выбары знака

(напрыклад, “Зіма!” – клічнік замест кропкі; пастаноўка кропкі ў загалоўку – такія памылкі адносяцца да нягрубых).

1. Да грубых памылак адносяць памылкі пры пераносе слоў (сюды ж адносіцца перанос дж,дз).

5. Адносяць да нягрубых памылак няправільнае ўжыванне вялікай і малой літар **у слове “Радзіма”,** аднак у метадычных рэкамендацыях падаецца, што да нягрубых памылак адносяць ужыванне вялікай і малой літар у складаных уласных назвах і назвах неславянскага паходжання, таму памылкі ў напісанні вялікай і малой літар у словазлучэннях: “вяртаемся на радзіму” і “абараніць Радзіму” трэба адносіць да грубых памылак.

6. Адносяць правапіс прыслоўяў “уніз, наперад, угору” да нягрубых памылак, у метадычных рэкамендацыях падаецца, што да нягрубых памылак адносяць памылкі ў напісанні прыслоўяў і блізкіх да іх па значэнні спалучэнняў назоўнікаў з прыназоўнікамі, такіх як: **на памяць, без перастанку, да прыкладу, у абмен** і г.д. *Правіла на напісанне такіх слоў вы можаце знайсці ў школьным падручніку за 7 клас, Валочка, Язерская.*

**Правапіс прыслоўяў “уніз, наперад, угору”** трэба адносіць да грубых памылак, яны адносяцца да правапісу прыслоўяў з прасторавым і часавым значэннем.

1. Памылкі, якія паўтараюцца, выносяць на палі і абазначаюць маленькай літарай “п”, але ў метадычных рэкамендацыях падаецца, што памылкі, якія паўтараюцца выпраўляюцца ў кожным слове, на палі выносяцца **толькі 1 раз – у першым слове з памылкай.**
2. Настаўнікі забываюць падлічваць **выпраўленні** на месцы арфаграм ці пунктаграм і выносіць памылкі ў дроб. На палі такую памылку выносіць не трэба.
3. Пры выстаўленні адзнакі за дыктант забываюць, што на 8 балаў дапускаецца 3 выпраўленні на месцы арфаграм (пунктаграм), а на 9 балаў дапускаецца 1-2 выпраўленні на месцы арфаграм (пунктаграм). А на 10 балаў дапускаецца 1-2 выпраўленні не на месцы арфаграм (пунктаграм).
4. Пры праверцы пераказаў з маленькай літары на палі выносяць моўную, **зместавую** і граматычную памылкі (З вялікай літары на палях выносіцца **“З”,** калі гэта тэкставая памылка, **“М”,** калі гэта маўленчая памылка, **“Г”** – граматычная памылка).

 ***Калі вучань скарачае тэкст, трэба падрэсліць месца пропуску і вынесці на палі “З”.***

1. Не ўлічваюць граматычныя памылкі, дапушчаныя ў напісанні формаў слоў у дыктантах, да арфаграфічных памылак.
2. Дапускаюць лішнія знакі ў пісьмовых работах вучняў: пытальнікі, лініі на палях.

Пры праверцы экзаменацыйных работ трэба карыстацца метадычнымі рэкамендацыямі “Ацэнка вынікаў вучэбнай дзейнасці вучняў па вучэбным прадмеце «Беларуская мова» і не будзе тады да нас, настаўнікаў, ніякіх пытанняў.

Жадаю ўсім поспехаў у гэтым навучальным годзе, а таксама плённай працы пры праверцы экзаменацыйных работ.